Opinjoni tal-Kummissjoni skond l-Artikolu 251 (2), tielet sub-paragrafu, punt (c) tat-Trattat KE, dwar l-emendi tal-Parlament Ewropew tal-pożizzjoni komuni tal-Kunsill fir-rigward ta’ proposta għall- regolament tal-Parlament ewropew u tal-Kunsill dwar konsenji bil-baħar ta' skart jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2005/0641 finali - COD 2003/0139 */





[pic] | KUMMISSJONI TAL-KOMUNITAJIET EWROPEJ | Brussel 1.12.2005 KUMM(2005) 641 finali 2003/0139 (COD) OPINJONI TAL-KUMMISSJONI skond l-Artikolu 251 (2), tielet sub-paragrafu, punt (c ) tat-Trattat KE, dwar l-emendi tal-Parlament Ewropew tal-pożizzjoni komuni tal-Kunsill fir-rigward ta’ proposta għall- REGOLAMENT TAL-PARLAMENT EWROPEW U TAL-KUNSILL dwar konsenji bil-baħar ta' skart JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2003/0139 (COD) OPINJONI TAL-KUMMISSJONI skond l-Artikolu 251 (2), tielet sub-paragrafu, punt (c) tat-Trattat KE, dwar l-emendi tal-Parlament Ewropew tal-pożizzjoni komuni tal-Kunsill fir-rigward ta’ proposta għall- REGOLAMENT TAL-PARLAMENT EWROPEW U TAL-KUNSILL dwar konsenji bil-baħar ta' skart 1. INTRODUZZJONI It-tielet sub-paragrafu, punt (c) ta' l-Artikolu 251(2) tat-Trattat tal-KE jipprevedi li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni, hawn taħt, tagħti l-opinjoni tagħha dwar it-62 emenda adottata mill-Parlament. 2. SFOND IL-PROPOSTA COM(2003)379 FINALI – 2003/0139(COD) ġiet trażmessa lill-Parlament Ewropew u lill-Kunsill fit-30 ta' Ġunju 2003. Il-Parlament Ewropew ta l-Opinjoni tiegħu fl-ewwel qari fid-19 ta' Novembru 2003. Il-Kumitat Ekonomiku u Soċjali Ewropew ta l-Opinjoni tiegħu fit-28 ta' Jannar 2004. Il-Kumitat tar-Reġjuni ġie kkonsultat imma ma tax opinjoni. Wara l-opinjoni tal-Parlament Ewropew u skond l-Artikolu 250(2), il-Kummissjoni ttrażmettiet il-proposta emendata tagħha COM(2004)172 finali lill-Parlament Ewropew u lill-Kunsill fid-9 ta' Marzu 2004. Skond l-Artikolu 251(2) tat-Trattat tal-KE, il-Kunsill adotta formalment il-Pożizzjoni Komuni fl-24 ta' Ġunju 2005. Il-Komunikazzjoni tal-Kummissjoni dwar il-Pożizzjoni Komuni tal-Kunsill COM(2005)303 finali ġiet trażmessa lill-Parlament Ewropew fl-1 ta' Lulju 2005 u l-Parlament Ewropew adotta il-pożizzjoni tiegħu fit-tieni qari fil-25 ta' Ottubru 2005. 3. GħAN TAL-PROPOSTA IL-PROPOSTA GħANDHA ERBA' GħANIJIET EWLENIN: - Li timplimenta d-Deċiżjoni tal-Kunsill OECD C(2001)107 ta' l-14 ta' Ġunju fil-leġiżlazzjoni tal-Komunità. - Li tindirizza l-problemi li nqalgħu fl-applikazzjoni, l-amministrazzjoni u l-infurzar tar-Regolament ta' l-1993 u li tistabbilixxi ċarezza legali akbar. - Li tfittex l-armonizzazzjoni globali fil-qasam tat-trasportazzjoni ta' l-iskart minn pajjiż għalieħor. - Li ttejjeb l-istruttura ta' l-Artikoli tar-Regolament. 4. OPINJONI TAL-KUMMISSJONI DWAR L-EMENDI MAGħMULA MILL-P arlament ewropew Fil-25 ta' Ottubru 2005, il-Parlament Ewropew adotta 62 emenda għall-Pożizzjoni Komuni tal-Kunsill. Il-Kummissjoni tista' taċċetta bis-sħiħ l-emendi individwali kif jidhru hawn taħt. Il-kwistjonijiet speċifiċi li dwarhom il-Kummissjoni ma tistax taqbel mal-Pożizzjoni Komuni jidhru fil-Komunikazzjoni tal-Kummissjoni dwar il-Pożizzjoni Komuni tal-Kunsill COM(2005)303 finali. L-emendi 1, 2, 102 u 104 fir-rigward tal-premessi jiċċaraw id-dispożizzjonijiet ikkonċernati u jiffaċilitaw l-applikazzjoni tar-Regolament. L-emenda 103 tirrigwarda l-ġestjoni sikura u ambjentalment soda ta' żarmar tal-bastimenti u tax-xogħol li jkun għaddej għall-istabbiliment ta' rekwiżiti mandatorji fuq il-livell dinji f'dan ir-rigward. L-emenda 6 teskludi l-applikazzjoni tar-Regolament f'ċerti każijiet fejn ikun sproporzjonat fir-rigward ta' l-iskart iġġenerat abbord vetturi, trenijiet, bastimenti u ajruplani. L-emendi 12, 17-22, 26, 32, 38, 40-45, 47-50, 53, 55, 57-62, 70, 79-80, 90, 105 u 108 jiċċaraw id-dispożizzjonijiet ikkonċernati u jtejbu l-konsistenza ta' dispożizzjonijiet differenti tar-Regolament. L-emenda 14 tiffaċilita l-implimentazzjoni ta' skemi ta' ritorn għal skart mhux perikoluż. L-emendi 29 u 36 jippermettu l-awtoritajiet kompetenti ta' tranżitu li jqajmu ċerti oġġezzjonijiet għal konsenji ta' skart bil-baħar fejn dan ikun ġustifikat. L-emendi 63, 106, 110, 111 u 113 isaħħu l-kontrolli ta' konsenji ta' skart bil-baħar u l-infurzar tar-Regolament. L-emenda 112 tikkontribwixxi għall-applikazzjoni aħjar tar-Regolament. L-emendi 71-75 u 77 jiżguraw ċarezza sħiħa fir-rigward tas-sitwazzjoni legali marbuta mal-konsenji ta' skart bil-baħar lill-Bulgarija u lir-Rumanija matul il-perjodi tranżitorji applikabbli skond it-Trattat ta' Adeżjoni għal dawk il-pajjiżi. L-emendi 84-85 jagħtu kontribut għal konformità ulterjuri mal-Konvenzjoni ta' Basel tat-22 ta' Marzu 1989 dwar il-kontroll ta' movimenti minn pajjiż għalieħor u r-rimi ta' skart perikoluż. L-emenda 109 iżżid it-trasparenza u l-informazzjoni fir-rigward tal-konsenji ta' skart bil-baħar filwaqt li tiggarantixxi l-kunfidenzjalità taħt il-leġiżlazzjoni nazzjonali jew Komunitarja. 5. KONLUżJONI SKOND L-ARTIKOLU 250(2) TAT-TRATTAT TAL-KE, IL-KUMMISSJONI TEMENDA L-PROPOSTA TAGħHA KIF JIDHER HAWN FUQ.